મોરારિબાપુ પોતાની કથામાં ઘણી વાર કહે છે કે, ‘જો મસ્તિષ્કને બાદ કરી નાખવામાં આવે તો આપણું શરીર એક શિવલિંગ છે. એના પર ગોઠવાયેલું મસ્તિષ્ક અહંકારનું પ્રતીક છે. જ્યારે કોઈને નમીએ છીએ ત્યારે આપણી ભીતર રહેલો અહંકાર જો એના જ્ઞાનને, એની સાધુતાને, એની સજ્જનતાને, એના શીલને, સમજણને કે એની ભીતર રહેલી શુદ્ધતાને ન નમતો હોય તો એને દંભ કહેવાય, પ્રણામ નહીં.’ આપણે આપણાં સંતાનોને દંભ કરતા શીખવીએ છીએ, કદાચ અજાણતાં જ!